Júliustól elkezdődik – Óriási változások jönnek: bejelentést tettek Tarlósék a BKK új e-jegyrendszeréről
2019. ápr 10. 17:38
BKK jegyrendszer e-jegy ellenőrök
Az ellenőrök kódleolvasóval vizsgálják majd az új típusú jegyeket /Fotó: MTI - Máthé Zoltán
Bár hosszú ideig nem volt előrelépés, most rengeteg új információ derült ki a BKK elektronikus jegyrendszeréről.
Évek óta rebesgetik, ám a gyakorlatban nem valósult meg a hőn áhított elektronikus BKK rendszer- eddig! Most Tarlós István és Pintér Sándor belügyminiszter írt alá egy együttműködési megállapodást, amelynek értelmében úgy tűnik, idén végre tényleg elindul a közösségi közlekedés modernizált jegyrendszere.
Az Index információi szerint már júniustól elindul a korszerűsítés, a reptéri buszokra a Nemzeti Mobilfizetési Zrt.-n keresztül lehet jegyet váltani, mobiltelefonon keresztül.
Szeptembertől pedig már minden jegy-és bérlettípust megvásárolhatunk a Nemzeti Elektronikus Jegyrendszer Platformon keresztül.
Az igazán nagy változások azonban másfél év múlva érkezik majd várnunk kell, 2020 végétől ugyanis újraéled a RIGO, az e-személyivel (vagy hallgatói-, utazói kártyával) működő rendszer, amelynek keretén belül összvonalas, időalapú jegyet is vehetünk, amely egy órán keresztül lesz érvényes, és átszálláshoz is lehet használni. A papíralapú jegyeket eközben pedig fokozatosan vonják majd ki a forgalomból.
Sőt, a hab a tortán: úgy tűnik, a RIGO a BKK-n túl a MÁV és a Volán járatain is érvényes lesz az adott időintervallumon belül.
Az ígéretek szerint az e-jegyek érvényességét a buszsofőrök és a jegyellenőrök is egyszerűen tudják majd vizsgálni, utóbbiak kódleolvasóval.
BKK jegyrendszer e-jegy ellenőrök Tarlós István Pintér Sándor jegyvásárlás tömegközlekedés Budapest